Y nəsli

Y nəsli və ya millenniallar — X nəslindən sonrakı, Z nəslindən isə əvvəlki demoqrafik kohort. Tədqiqatçılar və populyar media 1980-ci illərin əvvəllərini başlanğıc doğum illəri kimi, 1990-cı illərin ortalarından 2000-ci illərin əvvəllərinədək olan dövrü isə son doğum illəri kimi ifadə edir. Odur ki, bu nəsil adətən 1981-1996-cı illərdə doğulmuş insanlar kimi müəyyən edilir. Millennialların əksəriyyəti beybi-bumerlərin və daha yaşlı X nəslinin uşaqlarıdır. Öz növbəsində millenniallar çox vaxt alfa nəslinin valideynləri olurlar.

İnternetlə böyüyən ilk nəsil olaraq millenniallar həm də ilk qlobal nəsil kimi təsvir edilmişdir.David Pendleton, Peter Derbyshire, Chloe Hodgkinson (2021), Work-Life Matters: Crafting a New Balance at Work and at Home (p. 35), Springer Nature, ISBN 9783030777685 Nəsil ümumiyyətlə internetdən, mobil cihazlardan və sosial mediadan geniş istifadə və onlarla tanışlıq ilə xarakterizə olunur. İndi ardıcıl nəsillərə də tətbiq edilən "rəqəmsal yerlilər" termini əvvəlcə bu nəsli təsvir etmək üçün istifadə edilmişdir.

Millenniallar həm də "Ən uğursuz nəsil" adlandırılıb, çünki orta millennial işçi qüvvəsinə daxil olduqdan sonra ABŞ tarixindəki hər hansı digər nəsillə müqayisədə daha yavaş iqtisadi artım yaşamışdır. Nəsil həmçinin tələbə borcu və uşaq baxımı xərclərinin də yükünü daşıyır.

Dünyanın hər yerində gənclər evliliyi və ya ər-arvad kimi birlikdə yaşamağı təxirə salmışdılar. Millenniallar bütün dünyada doğuş nisbətinin aşağı düşdüyü bir vaxtda doğulmuşdur, özlərindən əvvəlki nəsillərə nisbətən daha az uşaq dünyaya gətirirlər. İnkişaf etməkdə olan ölkələrdə olanlar qlobal əhali artımının əsas hissəsini təşkil etməyə davam etmişdilər. İnkişaf etmiş ölkələrdə 2010-cu illərin gəncləri eyni yaşda olan əvvəlki nəsillər ilə müqayisədə cinsi əlaqəyə daha az meylli idilər. Qərbdə onlardan əvvəlki nəsilə nisbətən dindar olma ehtimalı daha azdır, lakin özlərini ruhani olaraq saya bilərlər.

1990-cı və 2010-cu illər arasında inkişaf etməkdə olan ölkələrdən olan insanlar getdikcə daha yaxşı təhsil almışdılar ki, bu da bu ölkələrdə iqtisadi artıma təkan verən amildir. Dünyadakı millenniallar iş həyatına başladıqdan sonra əhəmiyyətli iqtisadi pozulmalara məruz qalmışdılar. Onlardan bir çoxları Böyük ressesiyadan sonra əmək bazarında olduqları ilk illərdə yüksək dərəcədə gənc işsizliyi ilə üzləşmişdilər və COVID-19 pandemiyası səbəbindən 2020-ci ildə növbəti ressesiyaya məruz qalmışdılar.

 Terminologiya və etimologiya 
Bu demoqrafik kohortun üzvləri millenniallar () kimi tanınır, çünki ən yaşlılar minilliyin əvvəlində yetkinləşmişdilər. Ştraus–Hau nəsil nəzəriyyəsini yaratmaqla tanınan müəlliflər Vilyam Ştraus və Nil Hau millennialların adlandırmasında əsas etibar edilən müəlliflərdir. Onlar bu termini 1987-ci ildə, təxminən 1982-ci ildə anadan olmuş uşaqların uşaq bağçasına getdiyi vaxtlarda ortaya qoymuşdular və media ilk olaraq 2000-ci ildə orta məktəbi bitirən sinif kimi onların yaxınlaşan yeni minilliklə perspektiv əlaqəsini müəyyən edirdi. Onlar "Nəsillər. Amerikanın gələcəyinin tarixi. 1584-cü ildən 2069-cu ilə qədər"(1991) p. 335 və "Millenniallar yüksəlir. Növbəti böyük nəsil" (2000) kitablarında bu kohort haqqında yazmışdılar.

1993-cü ilin avqustunda "Advertising Age"in redaksiya məqaləsi o zamanlar X nəslindən fərqli olaraq təyin olunan o dövrün 13–19 yaşlı (1974–1980-ci il təvəllüdlü) yeniyetmələrini təsvir etmək üçün Y nəsli ifadəsini işlətmişdir."Generation Y" Ad Age 30 August 1993. p. 16. Bununla belə, 1974–1980-ci illər kohortu daha sonra əksər media mənbələri tərəfindən X nəslinin son dalğası kimi yenidən müəyyən edilmişdir. "Ad Age" 2003-cü ildə Y nəslinin başlanğıc ilini 1982-ci ilə köçürmüşdür. Jurnalist Brüs Horovitsə görə, "Ad Age" 2012-ci ildə "millennialların Y nəslindən daha yaxşı bir ad olduğunu etiraf edərək dəsmal atmışdı". 2014-cü ilə qədər "Ad Age"də məlumat strategiyasının keçmiş direktoru NPR-ə bunları demişdir: "Y nəsli etiketi biz onlar haqqında daha çox öyrənənə qədər yer sahibi idi".

Millenniallara bəzən exo-bumerləri deyilir, çünki onlar çox vaxt beybi-bumerlər nəslinə, 1980-ci illərin əvvəlindən 1990-cı illərin ortalarına qədər doğum nisbətlərinin əhəmiyyətli dərəcədə artmasına və bumerlərin nəsillərinə nisbətən böyük ölçülərə malikdirlər. Birləşmiş Ştatlarda exo bumunun doğum nisbətləri 1990-cı ilin avqustunda zirvəyə çatmışdıAdvance Report of Final Natality Statistics, 1990 , Monthly Vital Statistics Report, 25 February 1993 və inkişaf etmiş ölkələrdə daha kiçik ailələrə doğru XX tendensiyası davam etmişdir. Psixoloq Jan Tvenge 2006-cı ildə yazdığı "Mən nəsli: Nə üçün bugünkü gənc amerikalılar əvvəlkindən daha inamlı, iddialı, hüquqlu və daha bədbəxtdirlər" kitabında millennialları "Mən nəsil" kimi təsvir etmişdir. 2013-cü ildə "Time" jurnalı "Millenniallar: Mən mən mən nəsli" adlı üz qapağı hekayəsi dərc etmişdir. Təklif olunan bu qrup üçün alternativ adlar arasında "Net nəsli", "9/11 nəsli", "Növbəti nəsil" və "Yanmış nəsil" daxildir.

 Həmçinin bax 
 9X nəsli

 İstinadlar 

 Əlavə ədəbiyyat 










 Xarici keçidlər 
 The Downside of Diversity. Michael Jonas. The New York Times. 5 August 2007.
 Why 30 is not the new 20. Meg Jay. Ted Talk. 13 May 2013. (Video, 14:49)
 Gen-Z Matters More than millennials: Goldman Sachs' Christopher Wolf. 4 March 2016. (Video, 3:21)
 Is a University Degree a Waste of Money? CBC News: The National. 1 March 2017. (Video, 14:39)
 Why your smartphone is irresistible (and why it's worth trying to resist), PBS Newshour. 21 April 2017. Psychologist Adam Alter.

Kateqoriya:Mədəni nəsillər
Kateqoriya:XX əsr
Kateqoriya:XXI əsr